מילקו בייליצה

מילקו בייליצה (במונטנגרית: Милко Бјелица; נולד ב-4 ביוני 1984 בבלגרד, הרפובליקה הפדרלית הסוציאליסטית של יוגוסלביה) הוא כדורסלן סרבי-מונטנגרי המשחק בקבוצת מורנר בר מליגת העל המונטנגרית, ובנבחרת מונטנגרו.

קריירת משחק

קריירת מועדונים
בייליצה גדל במחלקות הנוער של הכוכב האדום בלגרד, ועלה לקבוצת הבוגרים של המועדון בגיל 17. הוא שיחק במועדון במשך חמש שנים במסגרת ליגת העל הסרבית, הליגה האדריאטית וגביע יול"ב בלי לקבל תפקיד משמעותי, כשבעונת השיא שלו הוא קלע 6.5 נקודות למשחק בממוצע. התואר היחיד בו זכה בתקופה זו עם הקבוצה הסרבית היה הגביע המקומי, ב-2004 וב-2006. בעונת 2006/2007 עבר לשחק בבונדסליגה, בבראונשווייג ואז בעונה לאחר מכן בקלן, ששיחקה גם בגביע יול"ב.

ב-2008 הצטרף בייליצה לריטאס וילנה הליטאית, בה שיחק שלוש עונות. בעונה הראשונה זכה עם הקבוצה בגביע יול"ב, וכתוצאה מכך בעונתו השנייה הוא הופיע לראשונה ביורוליג עם הקבוצה. ביצועיו במפעל האירופי הבכיר בעונתו הראשונה הפיקו מדד יעילות ממוצע של 9 נקודות ב-21.5 דקות. בעונה הבאה העמיד בייליצה מספרים משופרים, כשקלע 12.3 נקודות, הוריד 4.7 כדורים חוזרים ומסר 1.7 אסיסטים למשחק בממוצע. בזירה המקומית זכה בייליצה עם הקבוצה בשני דאבלים מקומיים בעונות 2008/2009 ו-2009/2010, ובאליפות הליגה הבלטית ב-2009, כאשר בסך הכל הקבוצה זוכה בעונתו הראשונה של בייליצה ב-4 תארים, כשכוכבה באותה עונה היה צ'אק איידסון.

בעונת  עבר בייליצה לשחק בקאחה לאבורל ויטוריה מליגת העל הספרדית והיורוליג למשך שתיים וחצי עונות. בדצמבר 2013 חתם באנאדולו אפס. ביוני 2015 עבר לדרושפאקה. בספטמבר 2016 חתם בכוכב האדום בלגרד לשנתיים.

קישורים חיצוניים

הערות שוליים

כדורסלנים סרבים
כדורסלנים מונטנגרים
כדורסלני הכוכב האדום בלגרד
כדורסלני אנאדולו אפס
כדורסלני דרושפאקה
כדורסלני ריטאס וילנה
כדורסלני סאסקי בסקוניה
כדורסלני סרגוסה באסקט
כדורסלני מורנר בר
כדורסלני נבחרת מונטנגרו
כדורסלני לובן בראונשווייג
ספורטאים זרים בקטר
ספורטאים זרים בליטא
ספורטאים זרים בערב הסעודית
ספורטאים זרים ביפן
ספורטאים סרבים בגרמניה
ספורטאים מונטנגרים בגרמניה
ספורטאים סרבים בספרד
ספורטאים מונטנגרים בספרד
ספורטאים סרבים בטורקיה
ספורטאים מונטנגרים בטורקיה
סרבים שנולדו ב-1984
מונטנגרים שנולדו ב-1984